Държавен вестник, бр. 89, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  89
ПОСТАНОВЛЕНИЕ № 285 
ОТ 4 НОЕМВРИ 2016 Г.
за одобряване на допълнителни разходи по 
бюджета на Министерството на отбраната 
за 2016 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо­
ди в размер до 15 395 000 лв. по бюджета 
на Министерството на отбраната за 2016 г. 
в съответствие с приетия с Решение № 232 
на Министерския съвет от 2016 г. Проект за 
инвестиционен разход „Осигуряване на лета­
телната годност на самолети МиГ-29“.
(2) Разходите по ал. 1 да се осигурят за 
сметка на предвидените средства по централ­
ния бюджет за 2016 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на отбранителните способности“, бюджетна 
програма „Подготовка и използване на въоръ­
жените сили“ по бюджета на Министерството 
на отбраната за 2016 г.
(2) Със сумата по чл. 1, ал. 1 да се увели­
чат показателите по чл. 11, ал. 3 от Закона 
за държавния бюджет на Република България 
за 2016 г.
Чл. 3. Министърът на отбраната да из­
върши съответните промени по бюджета на 
Министерството на отбраната за 2016 г. и да 
уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2016 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на отбраната.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
8859
ПОСТАНОВЛЕНИЕ № 286 
ОТ 4 НОЕМВРИ 2016 Г.
за приемане на Наредба за приобщаващото 
образование
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за при­
общаващото образование.
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за приобщаващото образование 
Г л а в а  п ъ р в а
ОБЩИ ПОЛОЖЕНИЯ
Раздел I
Предмет на държавния образователен стан­
дарт за приобщаващото образование
Чл. 1. (1) С тази наредба се определя дър­
жавният образователен стандарт за приобща­
ващото образование.
(2) Наредбата урежда обществените отно­
шения, свързани с осигуряване на приобща­
ващото образование на децата и учениците в 
системата на предучилищното и училищното 
образование, както и дейността на институции­
те в тази система за предоставяне на подкрепа 
за личностно развитие на децата и учениците.
Чл. 2. Държавният образователен стандарт 
за приобщаващото образование определя:
1. принципите на приобщаващото обра­
зование;
2. условията и реда за осигуряване на обща 
подкрепа за личностно развитие на децата и 
учениците;
3. условията и реда за осигуряване на до­
пълнителна подкрепа за личностно развитие 
на децата и учениците по чл. 187, ал. 2 от 
Закона за предучилищното и училищното 
образование (ЗПУО) и предоставянето є въз 
основа на оценката на индивидуалните им 
потребности, както и изготвянето на план за 
подкрепа на детето или на ученика от екип 
за подкрепа за личностно развитие в детската 
градина или в училището;
4. условията и реда за осъществяване на 
дейностите по чл. 186, ал. 1, т. 1 – 7 ЗПУО;
5. условията и реда за поощряване на децата 
и учениците с материални и морални награди за 
високи постижения в образователната дейност, 
в заниманията по интереси и за приноса им 
към към развитието на училищната общност;
6. условията и реда за участие на роди­
теля на ученика в процедурата по налагане 
на санкциите по чл. 199, ал. 1 ЗПУО, както 
и конкретните условия и ред за налагане на 
тези санкции;
7. структурата, условията и реда за утвър­
ждаване на индивидуалните учебни планове 
и на индивидуалните учебни програми на 
ученици със специални образователни пот­
ребности и на ученици с изявени дарби по 
чл. 95, ал. 1, т. 1 и 2 ЗПУО;
8. условията и реда за постъпване и орга­
низацията на обучение на децата и учениците 
със специални образователни потребности в 
специалните училища за обучение и подкрепа 
на ученици със сензорни увреждания;
9. условията и реда за обучение на деца и 
ученици в център за специална образователна 
подкрепа, за организиране на обучението на